Cuneiform Tablet Kt 91/k 423 (AKT 8 180)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma lá-ma-sà-tum PÚZUR-a-šùr ù en-um-a-šur-ma a-na a-ta-a-a ir-ma-a-šur um-mì-iš-ḫa-ra ù ší-ma-at-IŠTAR qí-bi₄-ma lá li-bi i-lim-ma um-mì-ki ù ki-lá-lá-ma a-ḫu-ú-a me-tù i-na ba-áb mu-wa-tim ša um-mì-ki 3 me-er-e um-mì-a-ni ni-iṣ-ba-at-ma a-na ṣé-er um-mì-ki né-ru-ub-ma IGI 3 me-er-e um-mì-a-ni ta-ma-lá-ke-ša IŠTAR-lá-ma-sí um-mì-ki i-na bu-ul-ṭí-ša-ma ta-ap-ṭù-ur-ma KÙ.BABBAR 1 GÍN i-šu qá-tí-ša ša ib-ší-ú e-mu-ru-ma 2.25 GÍN KÙ.GI ù 8 GÍN KÙ.BABBAR a-na ku-a-tí ta-dí-in 0.5 ma-na 7 GÍN KÙ.BABBAR a-na ì-lí-a a-ḫi-ki ta-dí-in 0.33333 ma-na KÙ.BABBAR a-na {d}NIN.ŠUBUR-ba-ni ta-dí-in i-na bu-lu-uṭ um-mì-ki-ma lá-ma a-na sí-kà-tim nu-úṣ-ú ì-lí-a i-na ki-ša-ar-ší-im i-ni-dí iš-tù i-šu qá-tí-šu ig-mu-ru ù nu-a-um ša um-mì-ki e-ḫu-zu ì-lí-a me-er-a-sú a-ḫi-iz nu-a-um gám-ra-am a-na ki-ša-ar-ší-im ig-mu-ur-ma iš-tù nu-a-im ga-ma-ar-šu il₅-qé-ú lu a-na bi-ki-tim ša um-mì-ki ù a-ḫe-ki 0.33333 ma-na 7 GÍN KÙ.BABBAR ga-me-er a-na-kam ša ki-ma DUMU ḫi-na-a DAM.GÀR-ru-um ša a-ḫe-ki a-na ṣa-ba-at KÙ.BABBAR i-zi-iz-ma en-um-a-šùr ù šu-mì-a-bi-a ša ki-ma ku-a-tí <big_gap><gap>-ma um-ma né-nu-ma KÙ.BABBAR lá i ṣa-ba-at KÙ.BABBAR ma-nu-šu